《吴理卿挽诗 其三》
宋代·林希逸

白首同收召，追随仅一冬。公由卿出使，我去掖为农。

上节归曾见，携琴愿莫从。伤心湖水外，石兽倚长松。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。